Steve Hofmeyr woon Kerkstraatbomherdenking op 20 Mei by – praag.co.za
Die sanger en aktivis Steve Hofmeyr het vanoggend getwiet dat hy eerskomende Woensdagoggend die herdenking van die Kerkstraatbom in Pretoria gaan bywoon. PRAAG het reeds in 2003 begin om dié grusame terreuraanval wat op 20 Mei 1983 plaasgevind het, te herdenk, soortgelyk aan die Amerikaners wat jaarliks op 9 September die terreuraanval op die World Trade Centre in New York gedenk. Sedertdien het ander organisasies, waaronder die GHA en Front Nasionaal, insgelyks begin om jaarliks op dié dag kranse by die plek te lê waar die bom destyds afgegaan het. Aboobaker Ismail en Joe Slovo het die terreuraanval namens die ANC beplan en uitgevoer. Biskop Desmond Tutu het albei van vervolging in Suid-Afrika kwytgeskeld deur middel van sy boendoehof, die Waarheids- en versoeningskommissie.
Steve Hofmeyr het die volgende getwiet:
Woensdagoggend 9uur kry ek jou op die plek waar die ANC se Kerkstraatbom in 1983 sestien families uitmekaar geskeur het.Kom bou ‘n monument
— Steve Hofmeyr (@steve_hofmeyr) May 18, 2015
Dr. Dan Roodt van PRAAG sal ook tydens die byeenkoms van ‘n aantal Afrikaanse organisasies ‘n krans lê en ‘n toespraak lewer. Alle PRAAG-lesers en -ondersteuners is welkom om dit by te woon. Terwyl soortgelyke voorvalle in oorsese lande, soos byvoorbeeld die Lockerbie-vliegtuigbom, tot jare lange hofsake en siviele eise lei, is geen van die slagoffers van die Kerkstraatbom nog ooit vergoed nie.
Skrywer praagGepubliseer op 18 Mei 2015 20 Mei 2015 Kategorieë Afrikaanse nuus, NuusSleutelwoord 20 Mei 1983, Aboobaker Ismail, Joe Slovo, Kerkstraatbom, Steve Hofmeyr
Vorige Vorige artikel: Petisie: Los ons Afrikaanse skole uit!
Volgende Volgende artikel: Wiese skaf Britse klereketting aan